# Juan Antonio Xiol Ríos

Juan Antonio Xiol Ríos (Barcelona, 24 de setembre de 1946) és un jurista espanyol, magistrat del Tribunal Suprem i magistrat del Tribunal Constitucional d'Espanya des de 2013.

## Biografia

Llicenciat en Dret, va ingressar per oposició a la carrera judicial el 1971. Va ser jutge de Primera Instància i Instrucció a Cervera, Terrassa i Sant Feliu de Llobregat. El 1976 va assolir, per oposició, a la condició de magistrat dins l'orde jurisdiccional contenciós-administratiu on va exercir a Bilbao, Barcelona i Madrid. El 1978 va ser designat magistrat adjunt al president del Tribunal Suprem espanyol. També va obtenir per oposició una plaça de lletrat del Tribunal Constitucional (1982) on arribà a ser secretari general de l'organisme. El 1987 va obtenir la condició de magistrat del Tribunal Suprem a la Sala Contenciosa-Administrativa.
Formà part de l'Administració General de l'Estat com a director general de Relacions amb l'Administració de Justícia (1985-90) durant l'etapa de Fernando Ledesma (PSOE) al capdavant del Ministeri de Justícia. Va ser vocal del Consell General del Poder Judicial (1990-96) per designació del Senat on va ser el president de la Comissió d'Estudis i Informes i el delegat de l'organisme a Catalunya i al País Basc. També va ser membre de la Junta Electoral Central de la qual va ser president.
El 2005 va ser designat president de la Sala Primera Civil del Tribunal Suprem. Quan l'any 2012 el president del Consell General del Poder Judicial i del Tribunal Suprem, Carlos Dívar, va haver de dimitir per una denúncia per presumpta malversació de fons, va estar interinament al capdavant del Tribunal Suprem durant uns dies.
El van nomenar magistrat del Tribunal Constitucional a proposta del Consell General del Poder Judicial l'any 2013, càrrec del qual va prendre possessió el dia 13 de juny.

## Premis i condecoracions
### Premis

* Premi Pelayo per a juristes de reconegut prestigi (2009)

### Condecoracions

* Cavaller de l'Orde d'Isabel la Catòlica, gran creu (2010)

## Referències

* ↑ «Juan Antonio Xiol Ríos» (en castellà). Tribunal Constitucional. [Consulta: 27 març 2017].
* ↑ «Biografies dels Premiats» (en castellà). Asociación de Comunicadores e Informadores Jurídicos, 10-10-2012. [Consulta: 27 març 2017].
* ↑ «Juan Antonio Xiol Ríos, un reconocido jurista de lo contencioso y lo civil» (en castellà). El Mundo, 07-06-2013. [Consulta: 27 març 2017].
* ↑ «Fernando de Rosa, presidente del CGPJ tras la dimisión de Carlos Dívar» (en castellà). Las Provincias, 21-06-2012. [Consulta: 27 març 2017]. «El hasta ahora vicepresidente Fernando de Rosa, designado a propuesta del PP, será el nuevo presidente en funciones del órgano de gobierno de los jueces, mientras que en el Tribunal Supremo estará al frente el presidente de sala más antiguo, que es Juan Antonio Xiol, considerado progresista moderado.»
* ↑ «Real Decreto 1034/2012, de 29 de junio, por el que se dispone el cese de don José Carlos Dívar Blanco como Presidente del Tribunal Supremo y del Consejo General del Poder Judicial.» (en castellà). Butlletí Oficial de l'Estat, núm. 156, 30-06-2012, pàg. 46.951.
* ↑ «Real Decreto 1110/2012, de 20 de julio, por el que se nombra Presidente del Tribunal Supremo y del Consejo General del Poder Judicial a don Gonzalo Moliner Tamborero.» (en castellà). Butlletí Oficial de l'Estat, núm. 174, 21-07-2013, pàg. 52.496.
* ↑ «Jura o promesa del nuevo Presidente del Tribunal Supremo y del Consejo General del Poder Judicial, D. Gonzalo Moliner Tamborero» (en castellà). Casa Real, 23-07-2012. [Consulta: 27 març 2017].
* ↑ «Real Decreto 423/2013, de 12 de junio, por el que se nombra Magistrado del Tribunal Constitucional a don Juan Antonio Xiol Ríos.» (en castellà). Butlletí Oficial de l'Estat, núm. 141, 13-06-2013, pàg. 44.674.
* ↑ «Jura o promesa de los nuevos magistrados del Tribunal Constitucional» (en castellà). Casa Real, 13-06-2016. [Consulta: 22 març 2017].